CELEX: 22010D0056
Language: hu
Date: 2010-04-30 00:00:00
Title: Az EGT Vegyes Bizottság 56/2010 határozata ( 2010. április 30. ) az Európai Gazdasági Térségről szóló megállapodás XXII. mellékletének (Társasági jog) módosításáról

15.7.2010   
            
            
               HU
            
            
               Az Európai Unió Hivatalos Lapja
            
            
               L 181/24
            
         AZ EGT VEGYES BIZOTTSÁG 56/2010 HATÁROZATA
   (2010. április 30.)
   az Európai Gazdasági Térségről szóló megállapodás XXII. mellékletének (Társasági jog) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XXII. mellékletét a 2010. március 12-i 37/2010 EGT vegyes bizottsági határozat (1) módosította.
            
         
               (2)
            
            
               Az egész Közösségre kiterjedő egységes biztosítékok kialakítása érdekében a tagállamok által a társasági tagok és harmadik személyek érdekei védelmében a Szerződés 48. cikkének második bekezdése szerinti társaságoknak előírt biztosítékok összehangolásáról szóló, 2009. szeptember 16-i 2009/101/EK európai parlamenti és tanácsi irányelvet (kodifikált változat) (2) bele kell foglalni a megállapodásba.
            
         
               (3)
            
            
               A társasági jog területén az egyszemélyes korlátolt felelősségű társaságokról szóló, 2009. szeptember 16-i 2009/102/EK európai parlamenti és tanácsi irányelvet (kodifikált változat) (3) bele kell foglalni a megállapodásba.
            
         
               (4)
            
            
               A 2009/101/EK irányelv hatályon kívül helyezi a megállapodásba foglalt 68/151/EGK első tanácsi irányelvet (4), amelyet következésképpen a megállapodásból el kell hagyni.
            
         
               (5)
            
            
               A 2009/102/EK irányelv hatályon kívül helyezi a megállapodásba foglalt 89/667/EGK tizenkettedik társasági jogi tanácsi irányelvet (5), amelyet következésképpen a megállapodásból el kell hagyni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXII. melléklete a következőképpen módosul:
   
               1.
            
            
               Az 1. pont (68/151/EGK első tanácsi irányelv) szövege helyébe a következő szöveg lép:
               „32009 L 0101: az Európai Parlament és a Tanács 2009. szeptember 16-i 2009/101/EK irányelve az egész Közösségre kiterjedő egységes biztosítékok kialakítása érdekében a tagállamok által a társasági tagok és harmadik személyek érdekei védelmében a Szerződés 48. cikkének második bekezdése szerinti társaságoknak előírt biztosítékok összehangolásáról (kodifikált változat) (HL L 258., 2009.10.1., 11. o.).
               E megállapodás alkalmazásában az irányelv rendelkezéseit a következő kiigazításokkal kell értelmezni:
               Az 1. cikk az alábbi szöveggel egészül ki:
               
                           »—
                        
                        
                           Izland:
                           hlutafélag, einkahlutafélag, samlagsfélag;
                        
                     
                           —
                        
                        
                           Liechtenstein:
                           die Aktiengesellschaft, die Gesellschaft mit beschränkter Haftung, die Kommandit-aktiengesellschaft;
                        
                     
                           —
                        
                        
                           Norvégia:
                           aksjeselskap, allmennaksjeselskap.« ”;
                        
                     
         
               2.
            
            
               A 9. pont (89/667/EGK tizenkettedik társasági jogi tanácsi irányelv) szövege helyébe a következő szöveg lép:
               „32009 L 0102: az Európai Parlament és a Tanács 2009. szeptember 16-i 2009/102/EK irányelve a társasági jog területén az egyszemélyes korlátolt felelősségű társaságokról (kodifikált változat) (HL L 258., 2009.10.1., 20. o.).
               E megállapodás alkalmazásában az irányelv rendelkezéseit a következő kiigazításokkal kell értelmezni:
               Az I. melléklet a következővel egészül ki:
               
                           »—
                        
                        
                           Izland:
                           einkahlutafélag;
                        
                     
                           —
                        
                        
                           Liechtenstein:
                           die Gesellschaft mit beschränkter Haftung;
                        
                     
                           —
                        
                        
                           Norvégia:
                           aksjeselskap.« ”.
                        
                     
         2. cikk
   A 2009/101/EK és a 2009/102/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2010. május 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2010. április 30-án.
      
         
            az EGT Vegyes Bizottság részéről
         
         
            az elnök
         
         Alan SEATTER
      
   
   
      (1)  HL L 143., 2010.10.6., 33. o.
   
      (2)  HL L 258., 2009.10.1., 11. o.
   
      (3)  HL L 258., 2009.10.1., 20. o.
   
      (4)  HL L 65., 1968.3.14., 8. o.
   
      (5)  HL L 395., 1989.12.30., 40. o.
   
      (6)  Alkotmányos követelmények fennállását nem jelezték.